***INVITAŢIE,***

***Sucursala Teritorială Iaşi a Colegiului Naţional al Asistenţilor Sociali din România***

în parteneriat cu

***Centrul de Formare Profesională al Direcţiei Generale de Asistenţă Socială şi Protecţia Copilului Iaşi***

vă invită să participaţi la cea de-a treia ediție a

|  |
| --- |
| **SEMINARUL REGIONAL**  **“FAMILIA ÎN SOCIETATEA CONTEMPORANĂ”**  **IAŞI, 30 – 31 MAI 2016** |

În această perioadă a anului, se serbează două valori esenţiale: ***FAMILIA*** (în data de 15 mai - Ziua Internaţională a Familiei) şi ***COPILUL*** (în data de 1 iunie – Ziua Internaţională a Copilului).

Activitatea profesională a asistenţilor sociali se derulează în raport cu aceste două valori. În acest sens dedicăm o manifestare cu caracter ştiinţific, care este şi o activitate de formare profesională continuă pentru asistenţii sociali.

Seminarul va fi organizat pe **două secţiuni:**

* **Secţiunea 1** – ***Protecția copilului în diverse medii de ocrotire***
* **Secţiunea 2** – ***„Constelația” familială și protecția socială***

***„Fiecare asistent social este un COPIL şi are o FAMILIE”***

Data şi intervalul orar: **30 MAI 2016 – luni, orele 10.00 – 16.00**

**31 MAI 2016 – marţi, orele 10.00 – 16.00**

Locaţia: **Centrul de Formare Profesională al D.G.A.S.P.C. Iaşi din Str. Azilului, Nr. 1, Iaşi**

Evenimentul face parte din strategia de implicare a asistenţilor sociali din județele Moldovei în perfecţionarea serviciilor oferite în sistemul de asistență socială din mediul guvernamental și non-guvernamental.

În cadrul seminarului participanţii:

* vor învăța să deprindă tehnici și modalități de soluționarea a situațiilor de crize familiale;
* vor deprinde abilitățile de ascultare și interacționare cu copiii și cu membrii familiei extinse;
* vor pune întrebări și își vor exprima părerile cu privire la noile modalități de organizare a familiei - familia contemporană (concubinaj, familia mono parentală - dificultăți care pot apărea);
* vor dezbate temele prezentate despre copil - fragilitatea vârstei și posibile situații de risc în care pot ajunge, copilărie - noua copilărie, importanța atașamentului față de copii, față de părinți și importanța creării legăturilor dintre copil și membrii familiei extinse;
* vor dezbate teme precum instituții de ocrotori versus menținerea copilului în familie;
* vor identifica punctele forte și punctele slabe ale instituțiilor de ocrotire precum și alternativele la aceste medii;
* vor avea loc discuții în grupuri de lucru, iar apoi se vor împărtășii tuturor participaților;
* vor avea posibilitatea de a alege cele mai bune metode de abordarea a familiilor ce provin din diverse medii.

***Menționăm şi următoarele aspecte:***

* Pentru a participa la acest eveniment nu se percep taxe de înscriere/participare;
* CNASR acordă ***2 credite profesionale*** asistenţilor sociali înscrişi în Registru CNASR;
* Încurajăm asistenţii sociali din regiunea Moldovei să se înscrie cu lucrări la seminar (ex. lucrări științifice, prezentarea rezultatelor unui studiu realizat de d-voastră sau a unor concluzii desprinse din activitatea d-voastră, etc.);

Vă așteptăm!

***Cu stimă,***

***Dr. Roxana NECULA***

***Președinte CNASR IAȘI***

******